Johan Cornelius Krieger

For sjøoffiseren med samme navn, se: Johan Cornelius Krieger (sjøoffiser)

Johan Cornelius Krieger (J.C. Krieger) (født 1683, død 21. september 1755 i København) var en dansk byggmester, arkitekt og gartner.

J.C. Krieger var født i København, utdannet som gartner og anses som Danmarks første hagearkitekt.  I starten av sin karriere ble han ansatt ved Orangerihuset på Rosenborg slott. 

Etter hvert utvidet han sitt virke til å ikke bare gjelde anlegging av parker og hager, men også til arkitektur. Han ble benyttet som kongelig byggmester og kongelig bygningsinspektør og står bak flere slott, restaureringer og gjenoppbygginger av slott og kirker. Mest kjent er han muligens for sitt verk Fredensborg slott og hageanlegg som ble oppført i perioden 1720-26 for Frederik IV. Han ble bisatt fra Garnisons kirke.

 Verker - utvalg 
 Hageanlegg 
 Omlegging av renessansehave ved Vallø slott
 «Krindsen» på Kongens Nytorv i København (1711) 
 Omlegging av Frederiksberg have (1720- 26)
 Odense slottshage (1721–25)
 Omlegging av Amalienborg have (1725)

 Arkitektur 
 Fredensborg slott, hovedbygning med åttekant (fra 1720); slottskirken, kavalerhusene og div. småbygn. (1725–32)
 Ombygging av Moltkes palé i Bredgade, København (ca. 1720, den lange fløyen fullført i 1730)
 Vallø slott,  nord- og vestfløy (1721–30)
 Ombygging av Knippelsbro, København (1725)
 Restaurering av Kronborg slott (1728-34 og senere)
 Gjenoppbygging av Helligåndskirken, Trinitatis kirke og Frue kirke, alle København 
 Gjenoppbygging av Elers' Kollegium, København
 Ledreborg slott sammen med Eigtved og de Thurah
 Gjenoppbygging av Sankt Petri kirke (København)

 Referanser 

 Eksterne lenker 


 Fredensborg slott og slottshage

Kategori:Danske arkitekter
Kategori:Kongelige bygningsinspektører
Kategori:Danske landskapsarkitekter
Kategori:St. Martin (frimurerlosje)
Kategori:Personer fra København